CELEX: 62012CA0306
Language: et
Date: 2013-10-10 00:00:00
Title: Kohtuasi C-306/12: Euroopa Kohtu (teine koda) 10. oktoobri 2013 . aasta otsus (Landgericht Saarbrückeni eelotsusetaotlus — Saksamaa) — Spedition Welter GmbH versus Avanssur SA (Mootorsõidukite kasutamise tsiviilvastutuskindlustus ja sellise vastutuse kindlustamise kohustuse täitmine — Direktiiv 2009/103/EÜ — Artikli 21 lõige 5 — Nõuete lahendamise eest vastutav esindaja — Menetlusdokumentide kättetoimetamist puudutav seaduslik esindusõigus — Siseriiklikud normid, mis seavad kättetoimetamise kehtivuse sõltuvusse sellest, kas kostja on esindajat selleks sõnaselgelt volitanud — Kooskõlaline tõlgendamine)

23.11.2013   
            
            
               ET
            
            
               Euroopa Liidu Teataja
            
            
               C 344/32
            
         Euroopa Kohtu (teine koda) 10. oktoobri 2013. aasta otsus (Landgericht Saarbrückeni eelotsusetaotlus — Saksamaa) — Spedition Welter GmbH versus Avanssur SA
   (Kohtuasi C-306/12) (1)
   
   (Mootorsõidukite kasutamise tsiviilvastutuskindlustus ja sellise vastutuse kindlustamise kohustuse täitmine - Direktiiv 2009/103/EÜ - Artikli 21 lõige 5 - Nõuete lahendamise eest vastutav esindaja - Menetlusdokumentide kättetoimetamist puudutav seaduslik esindusõigus - Siseriiklikud normid, mis seavad kättetoimetamise kehtivuse sõltuvusse sellest, kas kostja on esindajat selleks sõnaselgelt volitanud - Kooskõlaline tõlgendamine)
   2013/C 344/55
   Kohtumenetluse keel: saksa
   
      Eelotsusetaotluse esitanud kohus
   
   Landgericht Saarbrücken
   
      Põhikohtuasja pooled
   
   
      Hageja: Spedition Welter GmbH
   
      Kostja: Avanssur SA
   
      Ese
   
   Eelotsusetaotlus — Landgericht Saarbrücken — Euroopa Parlamendi ja nõukogu 16. septembri 2009. aasta direktiivi 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta (ELT L 263, lk 11) artikli 21 lõike 5 tõlgendamine — Nõuete lahendamise eest vastutav esindaja — Kannatanu poolt kindlustusseltsi vastu esitatud hagi kättetoimetamine sellele esindajale — Siseriiklik õigusnorm, mille kohaselt on selline kättetoimetamine nõuetekohane siis, kui esindajale on antud sõnaselge volitus kohtudokumente vastu võtta — Viidatud direktiivi sätete vahetu õigusmõju.
   
      Resolutsioon
   
   
               1.
            
            
               Euroopa Parlamendi ja nõukogu 16. septembri 2009. aasta direktiivi 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta artikli 21 lõiget 5 tuleb tõlgendada nii, et piisavate volituste hulka, mis peavad nõuete lahendamise eest vastutaval esindajal olema, kuulub õigus võtta nõuetekohaselt vastu menetlusdokumente, mis on vajalikud kahju hüvitamise menetluse algatamiseks pädevas kohtus.
            
         
               2.
            
            
               Sellistel asjaoludel nagu põhikohtuasjas, mil siseriiklik õigus kordas sõna-sõnalt direktiivi 2009/103 artikli 21 lõike 5 sätet, peab eelotsusetaotluse esitanud kohus — arvestades siseriiklikku õigust tervikuna ning kasutades siseriiklikus õiguses tunnustatud tõlgendusmeetodeid — tõlgendama siseriiklikku õigust nii, et see oleks kooskõlas sellele direktiivile Euroopa Kohtu poolt antud tõlgendusega.
            
         
      (1)  ELT C 287, 22.9.2012.